April, 2009 | Alexander skryf Afrikaans
Soos jy sien, het ek alles verander. Ek het vanaand met Johan geskype en hy het die ou Blogger webblad na WordPress vervoer na afrikaanslondon.wordpress.com.
Die plan nou is alles op die afrikaanslondon.co.uk addres te sit maar ons moet uitwerk hoe om so te doen. Dis 'n makliker addres en jy kan meer op WordPress doen. Totsiens Blogger, jy was 'n ware vriend maar nou het ek iemand beter! Ek sal jou laat weet wanneer alles klaar is.
Jy moet nou jou skakel lys verander.
This entry was posted in Alexander on 27/04/2009 by Alexander.
Foto's en nuus
'n Paar dinge omdat ek onthou nie die laas keer toe ek opgedateer het nie. 'n Paar Vlamings het kom kuier maar ek sukkel 'n bietjie om gesproke Nederlands te probeer volg, dis natuurlik anders as Afrikaans en ook my woordeskat is nie so groot nie. Ons het oor Afrikaans gepraat omdat hulle op skool 'n kursus vir een termyn oor die taal gevolg het so hulle ken 'n bietjie.
Daar's nou 'n Afrikaanse ou by die werk met wie ek soms moet werk. Hy's 'n gawe kêrel en ons gesels nou 'n bietjie Afrikaans onder mekaar wat goed is.
Ek probeer nou om foto's by gigs af te neem, soos julle mos onder gelees het. My styl is niet kyk en skiet so ek twyfel ek sal 'n Pulitzer soos Kevin Carter kry. Ek hou van donkderheid met 'n bietjie lig wat op die onderwerp skyn en die teenstelling maak dit vreemd of spookagtig of amper heilig verskyn. Ja, miskien 'n bietjie ambisieus!